CELEX: 62015TN0557
Language: hr
Date: 2015-09-16 00:00:00
Title: Predmet T-557/15 P: Žalba koju je 16. rujna 2015. podnio Fernando De Esteban Alonso protiv rješenja Službeničkog suda od 15. srpnja 2015. u predmetu F-35/15, De Esteban Alonso protiv Komisije

9.11.2015   
            
            
               HR
            
            
               Službeni list Europske unije
            
            
               C 371/44
            
         Žalba koju je 16. rujna 2015. podnio Fernando De Esteban Alonso protiv rješenja Službeničkog suda od 15. srpnja 2015. u predmetu F-35/15, De Esteban Alonso protiv Komisije
   (Predmet T-557/15 P)
   (2015/C 371/45)
   Jezik postupka: francuski
   
      Stranke
   
   
      Žalitelj: Fernando De Esteban Alonso (Saint-Martin-de-Seignanx, Francuska) (zastupnik: C. Huglo, odvjetnik)
   
      Druga stranka u postupku: Europska komisija
   
      Žalbeni zahtjev
   
   Žalitelj od Općeg suda zahtijeva da:
   
               —
            
            
               ukine rješenje F-35/15 od 15. srpnja 2015. kojim je predsjednik Službeničkog suda Europske unije odbio njegovu tužbu;
            
         
               —
            
            
               poništi odluku tijela za imenovanje od 21. studenoga 2014., zaprimljenu 3. prosinca 2014., kojom je odbijena žalba br. R/865/14 koju je žalitelj podnio 5. kolovoza 2014.;
            
         
               —
            
            
               naloži Europskoj komisiji isplatu iznosa od 17  242,51 eura, aktualiziranog na dan podnošenja žalbe na iznos od 24  242,51 eura;
            
         
               —
            
            
               naloži Europskoj komisiji snošenje iznosa od 3  000 eura na ime nepovratnih troškova, kao i ukupnih troškova, koji će se po potrebi prilagoditi;
            
         
      Žalbeni razlozi i glavni argumenti
   
   U prilog osnovanosti žalbe žalitelj ističe tri žalbena razloga.
   
               1.
            
            
               Prvi žalbeni razlog koji se temelji na uskraćivanju pravne zaštite jer je Službenički sud (Tribunal de la fonction publique, u daljnjem tekstu: TFP) odlučio rješenjem, pri čemu nije omogućio novu razmjenu podnesaka ili održavanje javne rasprave.
            
         
               2.
            
            
               Drugi žalbeni razlog koji se temelji na povredi načela kontradiktornosti i prava na obranu jer je TFP odlučio rješenjem, pri čemu nije omogućio novu razmjenu podnesaka ili održavanje javne rasprave.
            
         
               3.
            
            
               Treći žalbeni razlog koji se temelji na pogrešci koja se tiče prava jer je TFP uvjetima za institucionalnu pomoć propisanima člankom 24. Pravilnika o osoblju za dužnosnike Europske unije dodao novi uvjet.